Metaldiktator: Metallica – Metallica\nMetallica. The Black Album. Den med slangen. Den sorte. Metallicas femte plade har mange navne. Og én ting kan vi være helt sikre på: Alle kender den, uanset hvilket navn de bruger om den. Pladen vendte op og ned på musikverdenen. Den gjorde medlemmerne i Metallica til multimillionærer og havde en kolossal betydning for musikhistorien generelt.\nMetallica udkom med deres debutplade 'Kill Em All' i 1983. Den har vi allerede skrevet om i en Metaldiktator, som du kan læse her. Året efter udkom 'Ride The Lightning' og så fulgte 'Master Of Puppets' i 1986 og '…And Justice For All' i 1988. Fra den rendyrkede speed metal på debutpladen udviklede Metallicas sangskrivning sig i retning af det mere og mere progressive. Der kom mere tyngde, harmoni og melodi med ind i det voldsomme udtryk. Metallica ville vise sig overfor både omverdenen og overfor sig selv. Det kunne ikke blive stort, kløgtigt eller indviklet nok. Det toppede med '… And Justice For All', hvor sangene nåede over ni minutter og var lag på lag af riffs i nogle meget tekniske sange. Som Lars Ulrich selv senere udtalte, så havde de fået malet sig godt og grundigt op i et hjørne med den udgivelse. For hvor skulle de gå hen efter den? Skulle sangene vare et kvarter? Var det muligt at gøre det mere kompliceret for dem selv?\nI stedet for at fortsætte af det spor valgte Metallica at sadle om. De havde lyttet til nogle af de rock- og hårdrockplader, der var blevet udgivet i slutningen af firserne. Flere af dem havde en fællesnævner. Det var produceren Bob Rock, der havde produceret Mötley Crües monsteralbum 'Dr. Feelgood' fra 1989 samt mixet et par af Bon Jovis plader. Den radiovenlige lyd, som Bob Rock kunne få ud af disse navne, appellerede til Lars Ulrich og James Hetfield. Så de kontaktede ham, og resten er, som de siger, historie. At sige, at samarbejdet gik gnidningsfrit, er nok at tage munden for fuld. Som det så tydeligt er illustreret i den dokumentarfilm, Metallica fik lavet omkring tilblivelsen af ’Metallica’, der har titlen ’A Year And A Half In The Life Of Metallica’, der viser Metallica gå i studiet og indspille pladen, udgive den og efterfølgende turnere med den i knap tre år. En fantastisk dokumentar, der viser, hvor meget energi, der blev lagt i pladen. Ikke mindst kampene med Bob Rock. For nok ville de gerne have hans lyd, men Metallica var vant til at gøre tingene helt på egen hånd, så at invitere en producer ind i selve processen omkring tilblivelsen af sangene var nyt, og specielt James Hetfield og Lars Ulrich slog sig i tøjret.\nI dokumentaren er der flere episoder, hvor de skændes højlydt. Bob Rock er på nakken af Kirk Hammett under indspilningerne af soloen til 'The Unforgiven', må hente en ukoncentreret James Hetfield uden for studiet så de kan komme i gang med at arbejde og skændes nærmest konstant med Lars Ulrich om dette og hint. Efterfølgende har både Bob Rock, James Hetfield og Lars Ulrich også sagt i interviews, at Bob Rock var så fræk at afvise James' første udkast til sangtekster til 'Enter Sandman'. James havde skrevet om krybbedød, men det mente Bob Rock godt, at han kunne gøre bedre, så han henviste den ikoniske frontmand til skrivebordet igen med ordren om at starte forfra. Det blev ikke modtaget med særlig gode miner, men Bob Rock havde Lars Ulrich på sin side, og James' andet udkast var da også bedre og det, der rent faktisk endte på pladen. Samarbejdet var dog besværligt. Men skøn musik opstår, når modsætninger mødes, og resultatet blev, som det som bekendt blev. At parterne så ikke talte sammen i over et år efter udgivelsen viser blot, hvor meget processen i studiet havde tæret på kræfterne for alle involverede.\nSINGLERNE OG MTV\nPladen udkom d. 12. august 1991. Den var dog, naturligvis tør man sige, blevet annonceret lidt før, da singlen ’Enter Sandman’ ramte radiostationerne d. 29. juli. To uger før. Det var den første sang, der var blevet komponeret til pladen, og hele fundamentet for den retning, Metallica tog musikken i med denne femte plade. Det hele startede med et riff af guitaristen Kirk Hammett, og efter det riff havde været i hænderne på den danske tøndebasker og sangskulptør Lars Ulrich, blev det til bandets ubestridt største hit nogensinde. For selvom Kirk Hammett leverede råmaterialet til sangen, var det stadig forsanger James Hetfield og trommeslager Lars Ulrich, der stod for sangskrivningen i bandet. Bassist Jason Newsted fik lov at profilere sig på en enkelt sang med en intro på ’My Friend Of Misery’. Ellers var det stadig mest d'herrer Hetfield og Ulrich, der styrede bandet.\n’Enter Sandman’ blev sendt af sted som første salve og ramte plet. Den blev et kæmpe hit lige fra start og var den perfekte forløber for pladen. Der var decideret kaos visse steder ved pladeforretningerne, da ’Metallica’ udkom d. 12. august det år.\nSom en anmelder her fra Devilution beskriver de dage i 1991:\n"Jeg husker tydeligt, at jeg havde fået den lagt til side i Musikexperten i Rønne (hos PladeBent), og jeg drønede de 13 km derind i mine forældres Simca, så jeg kunne være der til åbningstid. Det var en lørdag, hvilket ikke var udgivelsesdatoen, men det må have noget at gøre med, hvornår Bent havde mit eksemplar klar."\nSå Metallica-feberen var altså nået helt til Bornholm med ’Enter Sandman’. Ikke mindst takket været musikvideoen, der ramte MTV, dagen efter singlen blev udgivet, og det var her, det for alvor tog fat. MTV spillede den video om og om igen og sendte Metallicas popularitet mod skyerne med raketfart. Fra at være ukronede konger i metalverdenen fik de nu ikke bare en officiel ceremoni, de blev nærmest ophøjet til guder. Feberen rasede for fuld kraft i efteråret 1991. Instruktøren af musikvideoen, Wayne Isham, var ikke noget tilfældigt valg. Han havde også været med til at producere videoer for førnævnte Mötley Crüe, Bon Jovi og Def Leppard. Nu hvor Metallica havde åbnet op for at være mere lyttervenlige, kunne de også lige så godt gøre musikvideoen god. Det blev den. Sangens tema om mareridt og de visuelle elementer i videoen ramte ligesom sangen plet.\nEfter ’Enter Sandman’ forsøgte Metallica og pladeselskabet sig faktisk med sangen ’Don’t Tread On Me’. Den nåede at komme ud til radiostationerne, men blev aldrig udgivet officielt. Det gjorde derimod powerballaden ’The Unforgiven’, der ligesom ’Enter Sandman’ blev akkompagneret af en dyster musikvideo om individets kamp mod dem eller det, der forsøger at holde den enkelte nede. Manden mod systemet, forældre eller lign. En klassisk frigørelseskamp fra andres dogmer. ’The Unforgiven’ var en klassisk ”4’er” i Metallica-regi. Den langsomme og tunge sang, der på de forrige plader hed ’Fade To Black’, ’Welcome Home (Sanitarium)’ og ’One’. Et af de få punkter, hvor Metallica valgte at fortsætte rytmen fra de foregående plader. Sang nummer fire er den melodiske version af Metallica. Med ’The Unforgiven’ valgte de dog at vende strukturen af sangen på hovedet. I stedet for et melodisk vers og tungt omkvæd gjorde man det omvendt her.\nEfter årsskiftet og efter at turnéen var gået i gang, ramte så endnu en rolig sang æteren. Det var ’Nothing Else Matters’, der blev tredjesingle. Den delte for alvor vandene blandt Metallicas fans. Hvis ikke den generelt ændrede stil havde fået folk til at vende bandet ryggen, så gjorde ’Nothing Else Matters’ det i hvert fald. Puristerne hånede sangen og dem, der kunne lide den. Men det, Metallica tabte på gyngerne, fik de så rigeligt igen på karrusellerne. ’Nothing Else Matters’ blev ligesom ’Enter Sandman’ et kæmpehit, og musikvideoen blev instrueret af Adam Dubin, der også står bag førnævnte dokumentar om pladens tilblivelse. I musikvideoen bruger han netop små videoklip fra dokumentaren. Sangen er skrevet af James Hetfield, der egentlig ikke havde planlagt, at det skulle være en Metallica-sang, men Lars Ulrich hørte den og insisterede på, at den skulle med. Den introverte forsanger skrev sangen som en kærlighedserklæring til sin daværende kæreste, og det er om nogen den sang, der deler vandene blandt fans af Metallica og heavy metal.\nDerefter fulgte ’Wherever I May Roam’, der meget passende beskrev livet på landevejen som musiker. Videoen blev en slags modstykke til ’Nothing Else Matters’, der viste Metallica i studiet. Til ’Wherever I May Roam’ brugte man klip fra den første halvdel af deres lange turné. Det samme var tilfældet med femte og sidste single, ’Sad But True’, der også blev brugt som reklame for den sidste del af deres turné. Begge instrueret af Wayne Isham.\nDe fem singler var med til at holde ’Metallica’ populær og frisk i radioen og på MTV. Pladens popularitet steg og steg, mens Metallica kæmpede om musikkøbernes gunst mod prominente navne som Guns N’ Roses, Nirvana, Pearl Jam og Red Hot Chili Peppers, der også udsendte vigtige plader i 1991.\nNetop ’Metallica’ har haft en enorm betydning for musik generelt og for heavy metal-genren i særdeleshed. Den var med til at sparke dørene ind hos millioner af seere og lyttere, og den gjorde dem opmærksomme på den tungere musik, de ellers ikke ville være blevet eksponeret for. Den radiovenlige version af thrash metal gjorde sammen med førnævnte bands, at det blev socialt acceptabelt at lytte til hård rock og heavy metal. Som en anden anmelder på Devilution skrev:\n”Timingen kunne ikke have været mere perfekt. Pladen udkom lige præcis i den periode, hvor mediebilledet fik vokseværk. Før 90'erne var tv'et placeret i stuen, og der var en håndfuld svenske/norske/tyske kanaler at vælge mellem. Så faldt fjernsynspriserne, i takt med at hybridnettet kom ind i alle de danske hjem. Og pludselig sad der en generation med eget tv (den første af sin art) på deres børneværelser og blev blæst væk af en - i DK - ny musikkanal, MTV, hvor man blev massivt eksponeret - nærmest i døgndrift - for netop Enter Sandman, Guns N’ Roses’ 'You Could Be Mine' og den tiltagende grungebølge. Endnu mere heftigt var det, når de viste 'One' fra '…And Justice For All'. Det resulterede i, at en ildeset genre blev stueren, så landets borgerservice (Læs: Danmarks Radio) ikke længere kunne ignorere heavy metal, og pludselig kunne man høre Carsten Holm sidde i heavytimen på P3 og spille Cannibal Corpse, Death og Obituary. Så jo, ’Metallica’ var med dens pæne tv/radio-produktion og tidspunktet, den udkom på, absolut en milepæl for udbredelsen af heavy metal. Medmindre du kom fra et hjem, hvor der blev dyrket metal i forvejen (læs: et fåtal), så var MTV, ikke mindst Headbangers Ball og Metallica fuldstændig mindblowing for 10-årige knægte i 1991. Jeg kender ikke en eneste i min omgangskreds af generation 79-83, der ikke startede deres sunde såvel som usunde vej ind i metallens verden med Metallica i 1991.”\nOg sådan har de fleste, der kan huske udgivelsen, hver deres subjektive historie med og om den plade. Der er ingen plader, der nogensinde får muligheden for at gøre det, den gjorde. Det var noget helt specielt, og det vidste Lars Ulrich og resten af Metallica godt. De var klar over, at det her ville blive noget stort. Det var derfor, de gik linen ud med dokumentarfilm, en turné, der varede i knap tre år, og perfekt timede musikvideoer, der blev droppet lige præcis, når der skulle tilføres lidt ekstra saft og kraft for at holde momentum oppe.\nPladen har solgt over 30 mio. eksemplarer på verdensplan og sælger stadig godt. Den er blevet brugt på utallige football-stadioner i USA og sportsarenaer verden over. Alle kender pladen og de fem singler.\nUdover at musikken gik fra knap ti minutter lange, komplekse sange til mere radiovenlige størrelser omkring fire-fem minutter, blev der også gjort fremskridt andre steder. Hvor James Hetfield før havde fået inspiration til sine tekster fra alt lige fra tv-programmer, aviser og bøger, begyndte forsangeren nu at kigge indad. Han tog for alvor livtag med skeletterne, der gemte sig i skabet, og rystede dem, så knoglerne nærmest splintrede ud i ørerne på lytteren. Der var kærlighedssangen om afsavn i balladen 'Nothing Else Matters', det politiske modstykke til den samfundskritik, han havde ladet gå ud over USA på pladen '...And Justice For All', i sangen 'Don't Tread On Me', og ikke mindst 'The God That Failed'. Den bistre kritik af forældrenes stærkt religiøse overbevisning, som Hetfield blev opdraget i, der bl.a. gjorde, at Hetfields mor nægtede at modtage medicinsk hjælp, da hun fik kræft. Hun døde af sygdommen, og Hetfield gav på daværende tidspunkt religionen skylden, og den vrede blev spyttet ud med ordene "Broken is the promise, betrayal/ The healing hand held back by the deepened nail/ Follow the god that failed."\nUdover disse er der også 'The Unforgiven' og 'Enter Sandman' hvis betydning vi har været inde på. En plade frarøvet sange om faraoer i Egypten, magtmisbrug, stofmisbrug, samfundskritik eller andet. Denne var mere personlig, og det var også medvirkende til, at flere kunne relatere til ikke bare musikken, men også teksterne. Ikke mindst singlen 'Wherever I May Roam', der fortæller om den ensomme tilværelse, det kan være at turnere og leve på landvejene år ud og år ind.\nAnno 2014 kan vi se tilbage på en plade, der nu har præcis 23 år på bagen. Dens betydning for metalgenren er forsøgt belyst her i Metaldiktator. Devilution er stadig usikre på, hvorvidt det var pladen eller MTV, der var skyld i, at det hele udviklede sig til den perfekte storm for Metallica. Det er nok lidt af begge dele. Man kan og må ikke undervurdere den betydning, MTV havde i halvfemserne. At Metallica og nogle få andre vigtige bands udsendte virkelig gode plader i samme periode var derfor med til at støbe fundamentet, hvorpå hele metalgenren i dag hviler. Det er svært at gisne om, hvor stor en festival Wacken Open Air ville være i dag, hvis ikke Metallica havde udsendt den plade. Hvor mange ville komme til en koncert med Machine Head i København? For hvor mange af dem, der er i miljøet i dag, fik deres introduktion med netop ’Enter Sandman’, ’Nothing Else Matters’ og ’The Black Album'?\nDet får vi aldrig svar på. For det er blevet meget populært at hade pladen. Den er ikke rigtig ”Metallica”. Det var her, nedturen startede. Jo mere man får viklet sig ind i den tankegang, jo længere skal man tilbage, og pludselig står man og hører en musiklytter plædere for, at Metallica toppede kunstnerisk med 'Kill 'Em All' eller demoen før. ’The Black Album’ deler fortsat vandene. Undertegnede skal da også med det samme lægge hovedet på blokken og pligtskyldigt erkende, at jeg ikke længere hører den i hjemmet. Men det er ikke, fordi jeg hader den. Jeg var bare 14 år, da den udkom, var lige blevet konfirmeret og hørte den til døde i de sidste år af folkeskolen. Mine venner og jeg sled den simpelthen op. Så meget, at jeg ikke orker at høre de fem singler derfra mere.\nDet var derfor også bittersødt at høre Metallica fremføre hele pladen i Horsens tilbage i 2012, hvor de fejrede 20-årsjubilæet. Det var godt, at en så vigtig plade blev hyldet. Historisk giver det mening, men da de kom til ’Nothing Else Matters’, og det nærmest derefter blot var singler, idet de spillede pladen bagfra, så stod jeg simpelthen og kedede mig. Det gør jeg hver gang, jeg er til koncert med Metallica, når de spiller de numre. Jeg er selv skyld i, at det er sådan. Jeg kunne have ladet være med at høre sangene i en uendelig gentagelsesstrøm dengang.\nJeg anerkender dog pladens vigtighed og betydning i historien. For nok var jeg blevet disponeret for AC/DC, Iron Maiden og Metallica, da den blev udsendt. Jeg havde sågar også hørt Pantera og Slayer. Men vi var meget få, der havde det. Pludselig hørte alle i skolen de sange. Og som anmelderen i den bornholmske Simca kunne fortælle:\n”Den plade var med til at åbne den hårde musik for en bredere offentlighed på Bornholms Amtsgymnasium. Det var ikke den alene – Guns N' Roses og Red Hot Chili Peppers var bestemt også med til det. Mine venner i gymnasiet skulle pludselig til at låne mine plader, og til fester begyndte den hårde rock / tilgængelige metal også at klinge.”\nDet gjorde sig også gældende i Nordjylland, hvor det ikke bare var til fester i folkeskolen og gymnasiet, men sågar også på diskotekerne, at Metallica blev spillet. Pladen nåede simpelthen ud til alle. Fra Bornholm til Nordjylland. Fra USA til Japan. Fra Europa til Australien.\nDet gjorde bandet også. De turnerede verden over i 1991, 1992 og 1993. De nåede også forbi Danmark flere gange på den turné, bl.a. to koncerter i Forum i ’92 og et par legendariske koncerter på Gentofte Stadion i ’91 og ’93. De fandt også vejen forbi Mexico City i foråret ’93, hvor de gav fem koncerter og senere brugte disse til deres store liveudgivelse ’Live Shit: Binge & Purge’, der udkom i november 1993. Fra den juleaften kan jeg godt huske, hvad jeg fik!\n’Metallica’ vil gå over i historien som den bedst sælgende metaludgivelse nogensinde. Bevares, der er også ’Back In Black’ med AC/DC og Led Zeppelins ’Led Zeppelin IV’, der begge har solgt flere plader, men de er ikke i nærheden af samme metalliske lyd, som Metallica leverede. Den åbnede døre, ører og sind for millioner af mennesker, der opdagede, at her var en genre, der var værd at dykke ned i, hvor man kunne få oplevelser, der måske ikke var nær så lette at fortære som den første smagsprøve, men måske endda mere holdbare på den lange bane. Sådan har jeg det selv med Metallica og ’Metallica’.\nDer er dog ingen tvivl om, at det stadig er en plade, der deler vandene. Det er dem, der mener, at her gik Metallica fra ondt til værre og forrådte sig mod metalmiljøet, da de udgav 'Metallica'. Dem, der anerkender, at det er en stor og vigtig plade, men bestemt ikke bryder sig om den og alt derimellem.\nVi er meget interesseret i at høre din historie om den sorte plade. Hvor og hvornår hørte du den først? Var den en bidragende faktor til, at du i dag hører heavy metal? Hjalp den nogle af dine venner ind i miljøet? Del gerne jeres oplevelser og minder.


Bedstemors Have: Beton kursus\nLørdag var jeg på Beton Kursus.\nDet hele startede med, at jeg var på havebesøg hos Hanne Lis. Hun har en helt fantastisk have med mange flotte blomster, ud over blomsterne, har hun mange sjove ting og sager, bland andet en del beton ting.\nJeg spurgte, om hun ikke havde tænkt på, at lave et kursus og sjovt nok ville hun, for første gang, prøve det i lørdags. Jeg meldte mig straks til. Jeg tror ikke jeg kommer til at lave en masse ting i beton, men synes at det kunne være sjovt at prøve og kunne også godt tænke mig, at have nogle beton ting i haven.\nLørdag skulle vi så møde kl. 9.00 hos Hanne Lis.\nVi startede med kaffe og rundstykker. Først fortalte Hanne Lis lidt om hvordan vi skulle gribe det hele an og så gik det ellers løs.\nMan må sige at vi blev grebet af det. Vi havde næsten ikke tid til at spise, men hold op hvor var det hyggeligt og sjovt.\nVi skulle egentlig stoppe kl. 15, men jeg var nu først hjemme kl 18.30 :-)\nHer følger lidt billeder fra dagen.\n2 dele sand, 1 del vand og 1 del cement. Der måles nøje.\nDet er hårdt arbejde at blande, heldigvis var der lidt mekanisk hjælp.\nHer er det vaser lavet af flakoner, der gøres klar til\nJeg lavede bland andet et par støvler.\nDet er godt at være i god tid med nisserne.\nEn pude, måske ikke så behagelig at sidde på.\nDer blev dog tid til en kop kaffe ind imellem.\nDe største ting blev hos Hanne Lis, så de kunne tørre. I går fik jeg et billede af et fad,, jeg har lavet. Det var blevet rigtigt flot og jeg glæder mig, til at få hentet det og de andre ting.\nAlt i alt var det en rigtig hyggelig og lærerrig dag og jeg er helt sikkert deltager når Hanne Lis inviterer til kursus igen:-)\nHøneballehaven 18. august 2014 kl. 21.25\nDet lyder som et hyggeligt kursus, hvor I gik op i det med liv og sjæl.\nSikke et par søde vovser på sidste billede :)\nLene 19. august 2014 kl. 18.45\nJa vi havde en helt fantastisk dag og vi var kun 5 så vi kunne få hjælp når det var nødvendigt :-)\nHanne Lis har endda 4 af de søde hunde, det er Cairn terrrier og de er virkelig søde man mærkede slet ikke at de var der.,\nUnknown 20. august 2014 kl. 20.14\nDejligt at høre , at du har haft en skøn og inspirerende dag.\nDet er jo en af grundene til, at vi står op om morgenen.\nLene 20. august 2014 kl. 20.53\nJa det var virkelig en af de dage man kan leve højt på længe.\nHøneballehaven 20. august 2014 kl. 20.25\nDet lyder godt med hele 4 søde hunde, jeg holder meget af terriere, selvom jeg ikke har sådan nogen mere.\nYes nu er der koder på :)\nToftum 20. august 2014 kl. 20.37\nSikke nogle fine ting I har lavet. Jeg er lidt nysgerrig på, hvordan nisserne bliver lavet. Hvad er der inde i strømpen? Beton?\nLene 20. august 2014 kl. 20.56\nJa jeg er i hvert fald rigtig godt tilfreds med det jeg fik lavet.\nNisserne har jeg ikke selv prøvet, men det er beton de puttede i dem, det måtte ikke være for blød. Hvis du er på Facebook er der en gruppe derinde der hedder Kreativ Beton, hvor der er masser af gode ideer og opskrifter på hvordan man gør.\nHAVELIV 28. august 2014 kl. 00.38\ndet ser da ud til i har hygget jer gevaldigt...ser bare godt ud..\nLene 1. september 2014 kl. 16.42\nJa, vi havde en rigtig hyggelig dag.\nCasa Rosen- en Kolonihaveblog 31. august 2014 kl. 15.26\nHej Lene, så fandt jeg din blog...det må være sjovt at komme på beton kursus. Det kunne jeg også tænke mig.\nKan se du også har besøgt blomstertøsen Rita :-) Jeg var der i går ...hvor er det en fantastisk have.\nLene 1. september 2014 kl. 16.44\nDet var rigtig sjovt og jeg har meldt mig til et kursus igen den 4. oktober, der er lige et par andre ting jeg gerne vil prøve at lave. :-)\nJa jeg har besøgt Rita, flere gange og det er virkelig en fantastisk have hun har og man bliver taget så godt imod.


Kundeklubben - www.huntinglife.dk\nBliv medlem af kundeklubben og få inspiration og gode tilbud\nSom medlem af vores kundeklub, kan du opnå flere fordele.\nVores ønske er at give dig de bedste tilbud og informationer som den allerførste.\nDu deltager automatisk i vores månedlige konkurrence - hvor du har mulighed for at vinde gavekort eller lækre præmier\nDu er den første til at modtage info om tilbud og nyheder\nDu bliver inviteret til events og aktiviteter i huset\nDu får en fødselsdagshilsen - med en lille gave\nTidlig adgang til tilbud på dage som Black Friday\nSpecielle rabatkoder til at handle ONLINE\nDet er enkelt og simplet at tilmelde sig kundeklubben og du kan til enhver tid, afmelde dig igen.\nDu får også mulighed for selv at præge hvad vi sender ud til dig - hvis du vælger at opdatere dine præferencer, når vi sender dig den første mail.\nVi glæder os til at kunne byde dig velkommen i vores kundeklub !\nNyhedsbreve fra kundeklubben\nVed tilmeldelse til vores generelle nyhedsbreve, gives samtykke til at vi anvender din e-mail adresse til at sende dig løbende tilbud, nyheder og aktivitetsinformationer fra www.huntinglife.dk.\nVed tilmeldelse til vores kundeklubber, gives samtykke til at vi anvender din e-mail adresse til at sende dig løbende tilbud, nyheder og aktivitetsinformationer fra www.huntinglife.dk.\nI henhold til gældende lovgivning, kan du på dette link læse vores cookie og privatlivspolitik: LÆS MERE HER !


Neutral Anti-Perspirant Aerosol\nNeutral Aerosol Antiperspirant150ml\nNeutral aerosol antiperspirant deodorant er udviklet med milde ingredienser, der beskytter dig mod sved og er mild mod din hud.\nVores deodorant indeholder kun skånsomme men effektive ingredienser, der hjælper dig med at føle dig frisk hele dagen. Vores formulering er specielt udviklet kun med de ingredienser du har brug for. Uden alkohol og parfume, der kan irritere din hud.\nDermatologisk testet og godkendt, og er velegnet til daglig brug, så du kan føle dig frisk og i kontrol hele dagen.\nFor den bedst beskyttelse, spray altid under armene i albue-afstand for en jævn fordeling.


Bøgballe Friskole :: Det sammenhængende børneliv\nBØGBALLE FRISKOLE er en skole beliggende i smukke, grønne omgivelser. Som noget helt unikt har vi både en vuggestue, børnehave og SFO tilknyttet, og derfor kan vi tilbyde et helstøbt forløb uden bratte institutionsskift.\nVi er en lille skole i et engageret lokalsamfund. Her kender alle hinanden, relationerne er nære, og vi tager os tid til det enkelte barns behov. Vi ved, at børn skal føle sig trygge, før de kan lære og tage imod nye udfordringer. Derfor stræber vi efter at sikre et sammenhængende børneliv - hvor børnene bliver fulgt fra vuggestue til afgangseksamen.\nSE DET SAMMENHÆNGENDE BØRNELIV PÅ BØGBALLE\nAt starte i vuggestue er en stor omvæltning - både for børn og deres forældre. Derfor lægger vi vægt på, at vuggestuen skal være et trygt sted at være. Et sted hvor forældre kan aflevere deres børn med ro i maven, og hvor børnene trygt kan lege og lære i mødet med andre børn.\nEt godt skoleliv begynder allerede i børnehaven. Vi fokuserer på at lade børnene udforske verden gennem leg. I samarbejde med friskolen tilbyder vi desuden et førskoleforløb, hvor kommende skolebørn kan opleve stemningen på skolen og føle sig hjemme - allerede inden skolestart.\nMed 260 elever på tværs af årgange er Bøgballe Friskole en lille skole med trygge rammer. Her bliver alle elever set og hørt - og modtager den hjælp og undervisning, netop de har brug for. Vi har et moderne læringsmiljø, hvor teknologi og udeliv er en stor del af hverdagen.\nTlf: +45 76 75 80 02\neller: +45 50 80 38 88\nTlf. 75 89 32 56


Traps Danmark | lex.dk – Danmarkshistorien\nJ. P. Trap i sit arbejdsværelse på Christiansborg. Tegning af Chr. Hetsch 1886. Den flittige hofembedsmand gennem fire kongers tid samlede på meget og elskede at sætte tingene i system og orden, på sin egen måde en formalist og pedant, men med evnen til at få meget arbejde fra hånden. I sine detaljerede erindringer har han også samlet værdifuldt baggrundsstof til tidens historie foruden mange giftige sladrehistorier om sine kongelige herskaber og kolleger ved hoffet.\nØvelse i bajonetfægtning i en skytteforening, skildret i et træsnit fra 1860'erne. Skytte- og gymnastikbevægelsens præg af frivillighed modsat værnepligtens tvangstræning gav inspiration til ideen om en folkevæbning i stil med nutidens hjemmeværn. Behovet for øvelseslokaler blev tillige begyndelsen til opførelsen af de første forsamlingshuse i sognene.\nEfter L.F.C. Krogh.\nHvad enten krigen rasede i Slesvig, eller der var politisk krise i København, strakte det danske landskab sig som før bakke op og bakke ned, mil efter mil med vekslende udsigter til sø og mark, skove og moser skiftende i farver gennem årstiderne, gråt og hvidt om vinteren, grønt og gult om sommeren. Næppe før i dansk historie var man så opmærksom på det danske landskabs særpræg og skønhed som her midt i 1800-tallet. Romantikkens naturfølelse havde allerede i århundredets første år lokket folk ud af deres stuer for at fryde sig over landskaberne. Men naturfølelsen blev nu forstærket og suppleret med den nationale vækkelse fra 1840'rne og krigen i Slesvig. Varm og ægte fædrelandskærlighed besjælede befolkningen helt ud i de fjerneste dele af landet i årene efter Treårskrigen. Den oprigtige, troskyldige glæde over at være dansk virkede selvforstærkende, fordi den inspirerede danske digtere og komponister til et rigt udvalg af fædrelandssange, som, sunget i flok, gav følelserne udtryk, løftede og forenede den danske befolkning i mange generationer efter den nationale krise 1848-50 og bevarede sin kraft i hundrede år uanset politiske og sociale modsætninger. I genforeningstiden 1920 og i besættelsesårene 1940-45 åbnedes der atter på vid gab for dette den danske nationalfølelses arsenal og det med den samme løftende og forenende virkning, som hundrede år før.\nI 1900-tallets anden halvdel havde alle disse fædrelandssange i nogen grad mistet deres magiske kraft, og der kan derfor være grund til at betone den betydning, sangene havde i 1800-tallet som fortolkere og formidlere af denne svært definerlige størrelse, nationalfølelsen. Den, der bedre end de fleste formåede at tolke begrebet, var H. C. Andersen. Han blev på sin egen naive, men geniale måde grebet af øjeblikkets stemning og udtrykte følelsen i et digt, som han den 4. marts 1850 afleverede på dagbladet Fædrelandets redaktion. Den næste dag stod det på forsiden:\n"I Danmark er jeg født, der har jeg hjemme; der har jeg rod, derfra min verden går;"\nOrdene borede sig ind i bevidstheden, virkede som en national trosbekendelse for alle, der læste og siden sang teksten. I de følgende linier redegør han spontant for de to kilder, som tilsammen vækker nationalfølelsen: sproget og naturglæden:\n"du danske sprog, du er min moders stemme, så sødt velsignet du mit hjerte når."\nDet danske sprog (modsat det tyske) holder folket sammen ligesom de kluk, hvormed hønen samler sine kyllinger. Der lå heri indirekte et politisk budskab: Danmark når også ned i Slesvig, så langt der tales dansk. Men lige så vigtig for sammenholdet er den fælles kærlighed til den danske natur og historie:\n"Du danske friske strand, hvor oldtids kæmpegrave står mellem æblegård og humlehave. Dig elsker jeg! – Danmark, mit fædreland!"\nÅnden fra Treårskrigen med dens tilsyneladende sejr kastede sit lys frem over de følgende årtier – ikke mindst takket være den generation af unge, der havde spillet den aktive rolle som landsoldater. Så godt som alle unge mænd havde været i uniformen og det uanset stand eller hjemsted i Danmark. Disse næsten 40.000 danskere, der havde levet sammen i de mange måneder og på marchture skrålet „Den gang jeg drog af sted”, blev præget for livet af deres oplevelser som soldater og af den følelse af fællesskab, det gav. Det fik Danmark til at hænge bedre sammen i de følgende årtier – de værnepligtige kom jo fra den første „demokratiske” hær udskrevet ved almindelig og lige værnepligt. Mange af de gamle soldaterkammerater mødtes hvert år på Isted-dagen den 25. juli og mindedes de herlige eller frygtelige dage i felten. Her var stof til politiske sammenhold i forskellige former, der fik betydning langt ud i fremtiden.\nI årene efter krigens afslutning fulgte disse veteraner ivrigt med i det slesvigske spørgsmål, der blev ved med at være dansk udenrigspolitiks ømme punkt. Da det omkring 1859 atter så truende ud, organiserede en betydelig del af de gamle soldaterkammerater sig i halvmilitære foreninger. „Våben-brødreforeningen for Aarhus og Omegn” fra 1859 var den første, der hurtigt fulgtes af lignende lokalforeninger overalt i landet. Siden blev de alle sluttet sammen i „De samvirkende danske Forsvarsbroderselskaber”. Medens dette havde et konservativt præg, skabte soldaterkammerater fra den liberale fløj et modstykke, skyttesagen, der fra 1861 blomstrede op som en mægtig folkelig bevægelse. Begge disse former for forsvarsforeninger var forsøg på at organisere „ånden fra '48” og kombinere det praktiske formål at stå parat igen ved grænsen, hvis „tysken” atter skulle komme, med det politiske og folkeopdragende mål at styrke befolkningens nationalfølelse. Skytteforeningerne fik også hurtigt noget med folkesundhed at gøre; de blev kombineret med den første organiserede sport i gymnastikforeningerne. Både forsvarsbrødre og skytter udtrykte tidens trygge forvisning om, at hvis blot ånden fra '48 kunne holdes oppe sammen med en vis folkelig disciplin, kunne Danmark også en anden gang modstå et angreb sydfra. Men de forskellige forsvarsbevægelser varslede også begyndelsen til den store indenrigspolitiske konflikt på dette område senere hen.\nVærket Danmarkshistorien i 17 bind udkom i 2. udgave 2002-5. Teksten ovenfor er kapitlet Traps Danmark.\nForrige afsnit er Fortiden set fra nutiden\nNæste afsnit er Kend dit land\nVil du citere denne artikel? Kopier denne tekst og indsæt den i din litteraturliste: Hvidt, Kristian: Traps Danmark i Danmarkshistorien på lex.dk. Hentet fra https://danmarkshistorien.lex.dk/Traps_Danmark\nKonko-kyo: ændret af Esben Andreasen for omkring 15 timer siden


Google klar med Google-mobil - i kødet på Microsoft - Computerworld\nGoogle klar med Google-mobil - i kødet på Microsoft\nGoogle er klar med en spritny platform for mobil-applikationer. Nu skal Symbian og Microsoft have kam til deres hår.\n5. november 2007 kl. 12.58\nComputerworld News Service: Google er klar til at løfte sløret for selskabets planer om et indtog på mobilmarkedet.\nSelvom Google selv afviser at kommentere oplysningerne, erfarer Computerworld, at planerne vil blive præsenteret mandag eftermiddag dansk tid.\nGoogle vil angiveligt præsentere en open source-softwareudviklingsplatform, der indeholder en lang række komponenter.\nEn vifte af applikationer\nDe tæller blandt andet et operativsystem, API's, et middleware- lag, et programmerbart brugerinterface og en mobiltelefonbrowser. Standardprotokollerne til instant messaging vil også være understøttet.\nPlatformen skal gøre det lettere at skabe og implementere applikationer til mobile enheder.\nProgrammerne skal skrives en gang, og skal virke på forskellige slags mobiltelefoner.\nGoogle har allerede fået flere end 30 af branchens sværvægtere med som samarbejdspartnere.\nDe tæller blandt andre Intel, Qualcomm, Broadcom, Nvidia, Sprint Nextel, T-Mobile, China Mobile, Telefonica, NTT, DoCoMo, LG Electronics og HTC, siger den anonyme kilde. Blandt de firmaer, der endnu ikke har meldt sig under fanerne, er Nokia, Verizon og Apple.\nPlatformen bliver stillet gratis til rådighed for alle, og udover en fælles kerne vil den gøre det muligt at sammensætte en række modifikationer og udvidelser.\nDet ultimative formål er at simplificere udviklingen af programmer til mobile enheder og skabe innovation på området, der efter Google's mening er blevet bremset af teknisk splittelse.\nUdfordrer Symbian og Microsoft\nGoogles ny platform vil være en rival til platformene fra Microsoft og Symbian.\nGoogles fordele vil komme som en afledt effekt af fremkomsten af flere brugerinterfaces, der gør det lettere at bruge søgemaskiner og on-line-applikationer direkte fra mobiltelefonen.\nNår antallet af brugere af Googles søgemaskine stiger, så stiger selskabets reklameindtægter tilsvarende.\nAnnoncering via mobiltelefoner udgør et mindre marked, men forventes at vokse kraftigt de næster par år.\nIfølge Opus Research vil der i Nordamerika og Europa blive reklameret for 26 milliarder kroner i 2012.\nI år forventes beløbet at blive på cirka 550 millioner kroner. Sammenlagt giver det en årlig vækst på 116 procent.\nOpus Research, der udsendte vurderingen i sidste uge, meddeler, at en forbedring af brugernes oplevelse vil få omsætningen til at stige, da flere mennesker vil bruge mere tid på internettet via deres mobiltelefon.\nEn lang række udbydere af on-line-services , så som AOL, Yahoo og Microsoft, er ved at geare deres webapplikationer til mobiltelefonbrug.\nGoogle kan komme på kant med selskabets tidligere allierede, Apple, når firmaet samarbejder med en række udbydere, der forsøger at konkurrere med iPhone.\nSelvom platformen stilles til rådighed for alle, også Apple, så kan den være medvirkende til, at konkurrenterne kan fremstille produkter, der kan hamle op med brugerfunktionerne i iPhone.\nFor et par uger siden annoncerede Apple, at selskabet vil udsende en softwareudviklingspakke, så alle kan udvikle applikationer til iPhone.\nDet forventes, at pakken vil være klar i februar måned.\nHvis ikke Apple er at finde på listen over Googles samarbejdspartnere, mandag, så kan det være et tegn på, at Apple ser Google platform som en negativ udvikling på markedet. En interessant problemstilling, da Googles administrerende direktør, Eric Schmidt, er med i Apples bestyrelse.


Holy Woods! | ElsePlougIsaksen.dk\nHoly Woods! 2006, Galerie MøllerWitt, Aarhus. Lyd af Ian Isak Ochoa med citater af Christina Hesselholdt. Katalogtekst: Trine Rytter Andersen, digt: Anette Højlund\nWoody 4, 2006, olie på lærred, 170x110x12 cm.\nWoody 2, 2006, olie på lærred, 120x120x12 cm.\nWoody 3, 2006, olie på lærred, 170x110 cm.\nMaleri-installation i Galerie MøllerWitt 2006\nOlie på lærred, mdf-plader, profilskårne træer i bøg, lydværk af Ian Isak\nFoto: Poul Ib\nTekst til katalog, HOLY WOODS!:\nHOLLYWOOD eller Holy Woods!?\nEn tidlig forårsmorgen forlader man sit hjem og kører på arbejde. På vejen bemærker man foråret som klart og strålende lys mellem nøgne stammer og grene, fuglestemmer som et vandfald over en grøn og frodig skovbund. Man vender hjem efter mørkets frembrud for næste morgen at vågne op til en helt anderledes stemning: lyset er nedtonet trods den skyfrie himmel, og fuglesangen har en anderledes dæmpet tone - noget er forandret - træerne er sprunget ud, bøgetræerne står vårgrønne overalt og skoven har på et enkelt døgn mistet sin sarte nøgenhed, og dybden mellem stammerne bremses nu overalt af spæde blades lysgrønne slør.\nHistorien bag værket Holy Woods! er essentiel, fordi den beskriver den velkendte frustration, som opstår, når man går glip af noget, fordi man har alt for travlt med noget andet. Vi venter alle med længsel på foråret, vi nærmest tørster efter grønt, når vinterens jordfarver i årets første måneder driver tungt på nethinden opløst i slud, hagl og regn.\nLys må vi have og begærligt noterer vi, at dagene bliver længere, mens vi smiler opmuntrende til krokus, vintergækker og erantis, som strålende med friske klare farver nikker op til os fra hækkenes læfulde skjul. FORÅR! Skriger vores kroppe og safterne stiger, så knopperne snart står bristefærdige, parate til udspring fra hver en lille grenspids. Og så sker det BANG! Verden er dækket af en grøn paraply! PUFFF! Pollen driver som grøngule tågeskyer over mark og fjord efterladende tårefyldte øjne i by og på land.\nMan tørrer sine øjne og tænker, hvordan gik det dog til, kunne det ikke vente lidt?\nJeg så det ikke rigtigt, var ikke helt parat. Den glade ophidselse opløses i udløsningen med det samme af den vemodige tanke om, at snart, alt for snart, er det atter forbi…..\nElse Ploug Isaksen interesserer sig for forvandlingen, for det potente øjeblik, hvor noget åbner sig for at vise sit indre og blive til noget mere og andet. Hun interesserer sig også for den banale skønhed i dagligdagens små og store mirakler. Hendes værker har ofte en dobbelthed, en næsten umærkelig tilstedeværelse af noget hemmelighedsfuldt og drillende. Værket kan beskrives som smukt, sommetider overdådigt men samtidig nøgent og fjernt.\nIsaksen er en teaser, en lokkerske, der vil have os helt tæt på, der hvor vi er parate til at investere lidt af os selv i værket. Hun skaber en pagt mellem sig og beskueren, der kræver noget for noget, forenet i den fælles nysgerrighed, der realiseres fra hvert sit sted i skabelsen og receptionen af værket.\nMan tvinges til at mærke øjeblikkets betydning som en intens fornemmelse af usynlig tilstedeværelse og lystbetonet nærvær. Samtidig rammes man af billedernes tomhed, deres mangel på objekter og handling. Grønt løv fylder fladerne, skoven er kommet ind i galleriet, men det er ikke længere den biologiske skov. Rummet visualiserer ideen om skoven tilsat al den følelse og længsel, som aldrig blev forløst, dengang skoven bare eksploderede i grønt, uden at nogen så det. Som et coitus interruptus, hvor de elskende mødes igen for at forsøge at fuldføre kærlighedsakten. Resultatet er installationen, denne skovens horeunge: Holy Woods!\nElse Ploug Isaksen iscenesætter sin kunst på en måde, som klart afspejler samtidens ambivalente forhold til romantik og store følelser. Ambivalensen har bl.a. rod i vores viden om, hvordan underholdningsindustriens massive manipuleringer med forbrugernes Pavlovske gener, betingelsesløst får enhver “slikmund” til at savle ved synet af en hvilken som helst velanrettet godte. Fordi vi konstant er genstand for kommercielle interesser, bliver vi opmærksomme på manipulationens mulighed i alle vore relationer. Ligesom vi selvfølgelig i højere og højere grad lærer at kontrollere vores adfærd og følelser, så snart vi føler os iagttaget, eller når vi færdes i offentlige rum. Kunstgalleriet er ingen undtagelse herfra, og kunsten er på godt og ondt underlagt underholdningsindustrien og dens påvirkning af menneskelig adfærd.\nPå trods af denne viden er Else Ploug Isaksens kunst oprigtig i den forstand, at den insisterer på de potentialer, som findes i dagligdags ting og tilstande. Hun retter sit fokus mod de nære sanselige oplevelser, der sniger sig ind i vores bevidsthed og opleves som flygtige men overvældende momenter af længsel og nærvær. Billedernes nøgenhed retter fokus mod det enkelte billedelement og fylder det med betydning. Samtidig ligger der i valget af ganske bestemte ting, en veludviklet fornemmelse for alt det, som blev valgt fra. Herfra stammer en tone af fravær eller immaterialitet, som i væsentlig grad er katalysator for det stof, vi spontant selv bidrager med, når vi står over for værket.\nI kraft af sin flair for at vende og dreje sit materiale giver Else Ploug Isaksen beskueren mulighed for at reflektere over sin egen ambivalens. For værkerne fremstår det ene øjeblik som komplekse og smukke forvandlingskugler fyldte med mening og poesi, og det næste øjeblik er de blot tomme, banale overflader uden dybde og indhold. Den drillende og helt kalkulerede undertone er, som vist, grundlaget for den leg beskueren indlader sig på i samspil med værket. I Holy Woods! installationen vil man, bedst som man hengiver sig til nydelsen af det grønne løv, pludselig blive overrasket af en stemme: et tvetydigt og asymmetrisk skovbeat, som uden varsel trænger ind i skovens dybe stille ro. Lyden er en tilføjelse, idet den bringer en anden sanselighed ind i installationen, og den er også en afbrydelse, der peger på værkets egen mekanik som den kunstige guldfugl i H.C. Andersens Nattergalen. Den bringer et øjeblik beskueren i vildrede: har man ladet sig lokke, er man forført af denne kunstige og stiliserede iscenesættelse, eller er man på sporet af en ægte følelse, som knytter sig til reale oplevelser, minder og stemninger lagret gennem vinterens mørke med hilsner fra bøg og birk? Er man på sporet af foråret, og mærker man nu sin længsel efter lys og grønt? Efter skoven: Holy Wood! Eller er det endnu engang Hollywood, som med en veldrejet forestilling leverer brændstoffet til vores længsler og drømme?\nElse Ploug Isaksen fastholder et romantisk udgangspunkt, i den svære balancegang mellem kitsch og ironi. Her som i tidligere værker bringes man på sporet af små vidunderlige hemmeligheder, som kun afsløres, hvis man selv er med på legen. Dette er en sympatisk attitude, der har den funktion, at beskueren aldrig undervurderes, og det er et ideal om, at dialogen mellem værkerne og beskueren bør være åben og ligeværdig. For Else Ploug Isaksens værk kan karakteriseres som billedophobninger, som på en og samme tid åbner og lukker for indtrængen: for den, som overfladisk betragter værkerne, er de lukkede og i bedste fald dekorative overflader, og for den, som vælger at trænge dybere ind bag billedets mange lag, findes muligheder for indsigter, oplevelser og tanker af ofte ganske påtrængende og måske endda pinagtig privat karakter.\nFra katalog: Holy Woods! Digt v. Anette Højlund\nOm natten er forskellene mindre og større, tænkte jeg. Mindre fordi jorden\nog græsset og stammerne og bladene alle er indkapslede i sortgråt. Større fordi hvert\nskridt og hvert åndedrag høres tydeligt.\nJeg havde gået længe.\nJeg satte mig ved bækken og ventede, det ville snart blive lyst. Jeg bøjede mig frem\nog stak hånden ned i vandet, borede den ned mellem stenene og videre ned\ni mudderet. Mudder i bække er ganske særligt blødt.\nLige før fuglene begynder at synge om morgenen er\nder stille. Jeg holdt vejret for ikke at mærke kulden i\nmine fingre. Så begyndte de at synge.\nJeg trak hånden op af vandet og lænede mig tilbage\nmod træet, mens skoven langsomt fik farve.


Værdien af et foto til smerte\nHold hånden af en elsket reducerer vores opfattelse af smerte. Det er noget innately kender og det er derfor, vi ser i mange lægebesøg med mødre holdt hendes hånd til hendes små.\nMen nu ny forskning er at give et nyt trick til at kontrollere smerte: se billeder af de mennesker, vi elsker også hjælper os med at bekæmpe smerte.\nPsykologer ved University of California bad 25 kvinder til at underkaste sig en række smertefulde stimuli, såsom punkteringer eller en følelse af ekstrem kulde. Fire grupper blev etableret: én respektive par ham holder hendes hånd som smertefulde stimuli er forårsaget, i en anden deltagerne kunne se et fotografi af en elsket, i en tredje gruppe fik et billede af en helt ukendt person, og den fjerde gruppe en fremmed holdt deres hænder.\nSom du kan antage, at opfattelsen af smerte faldt betydeligt, når kvinder fik støtte fra sin partner touch eller når de kunne se et billede af det.\nFor at forklare dette fænomen kommer en nyeste forskning ved neuroforskere på Stanford University. Denne gang 15 kvinder blev rekrutteret og bedt om at koncentrere sig om deres partnere fotografier eller billeder af attraktive fremmede. Mens deres hjerner blev scannet og smertefulde stimuli anvendes på palmer i deres hænder.\nI slutningen det kunne ses, at billederne af fremmede ikke mindske smerten sensation, men se billederne af parret, hvis han gjorde. Præcis, se billedet af en elsket reduceret mellem 36 og 44% smerteopfattelse.\nMen ... hvad der skete i hjernen?\nBilleder af kære aktiveret hvad der er kendt som "belønning centre"; dvs. amygdala, hypothalamus og orbitofrontal cortex. Ligeledes nedsat aktivering af andre hjerneområder såsom insula. Således forskere mener, at billeder fra den elskede er ikke en distraktion, men fungerer som en reel lægemiddel, der effektivt kan lindre smerten sensation.\nLev uden beklager: Teorien om fri parkeringsplads liv\nVil du gå til et ægteskab?\nSeks regler for konstruktiv kritik\nMarry me Valencia, reestreno kjoler til fantastiske priser\nØreringe smukkeste brud i 2017\n4 spinat saft, der vil forbedre dit helbred\nMindfulness mod søvnløshed: En mere effektiv end moderne behandlinger\nThe Tree Problemer: Hvor fri for bekymringer\nBryllup dekoration til rådighed for CDB Packs tod


Signe og John fik pludselig et drømmebryllup\n23. april 2012 15:00\n20 dage helt nøjagtigt havde Signe Flyvholm og John Flyvholm fra Tangen ved Hørby i Vendsyssel til at forberede deres bryllup.\nDe har længe talt om at, at de gerne ville giftes på Dronninglund Slot, men der var ikke lige afsat penge til det i budgettet.- Mange gange er vi kommet forbi slottet, og har drømt om et slotsbryllup, fortæller Signe Flyvholm, der indrømmer, at hun er noget romantisk på det område.Lørdag 31. marts erfarede Signe Flyvholm via Facebook, at et bryllup var aflyst på Dronninglund Slot, og interesserede kunne byde ind på en fest til en speciel pris - på grund af aflysningen.Signe Flyvholm friede og slog straks til. Først var John Flyvholm tilbageholdende.- Det kan vi da ikke nå, sagde han.Men Signe Flyvholm lod sig ikke sådan slå ud. Hun arrangerede det hele på en weekend.Mandag morgen 2. april var næsten alle opgaver løst, og de sidste aftaler blev indgået via mobiltelefonen på vej på arbejde.Hun havde brugt weekenden på at ringe rundt til venner og familie. - Heldigvis kunne alle komme, fortæller hun.Signe og John Flyvholm sikrede sig værelser på slottet til dem, der kom langvejs fra. Og gæsterne kom fra alle egne af landet.Så var der lige brudekjolen. Men Signe Flyvholms svigermor, Kirsten Flyvholm, er ferm med en symaskine, så hun sagde også ja.- Først troede min svigermor, at hun hørte forkert i telefonen, da jeg spurgte. Og hun skulle lige over en influenza. Men tirsdag 3. april var kjolen designet.Kirsten Flyvholm har syet alle kostumer til sidste års julekalender "Julius og Julemanden" og til mange af de frivillige i Middelalderdagene på Voergaard Slot.Det var sognepræst Kate Feldsen, der viede parret i Volstrup Kirke. Bagefter var der så kaffebord på slottet inden middagen blev serveret for godt 50 bryllupsgæster. En duo sørgede for musikken.Normalt er der ni måneders forberedelse til et bryllup. Men Signe Flyvholm havde klaret det meste inden for én dag,John Flyvbjerg er selvstændig landmand, mens Signe Flyvholm er socialpædagog i Hammer Bakker. De har to drenge, Svend Erik på tre et halvt år og Wilhelm på ét år. .\n27. marts 2015 15:02\nBilbranchen jubler: Skat makker ret


Akkrediteringsrådet traf på rådsmøde den 28. august 2009 afgørelse om betinget positiv akkreditering for uddannelsen med følgende begrundelser: - PDF\nDownload "Akkrediteringsrådet traf på rådsmøde den 28. august 2009 afgørelse om betinget positiv akkreditering for uddannelsen med følgende begrundelser:"\n1 Aarhus Universitet Marianne Kjær Sendt pr. Akkreditering og godkendelse af eksisterende kandidatuddannelse i økonomi Akkrediteringsrådet har på rådsmødet den 15. juni 2012 behandlet Aarhus Universitets (herefter universitetet) anmodning om akkreditering og godkendelse af uddannelsen. Akkrediteringsrådet traf på rådsmøde den 28. august 2009 afgørelse om betinget positiv akkreditering for uddannelsen med følgende begrundelser: Akkrediteringsrådet finder det problematisk, at der ikke foregår en kontinuerlig og systematisk dialog om kandidatuddannelsen i økonomi med aftager via et aftagerpanel. Desuden finder Akkrediteringsrådet det ikke sandsynliggjort, hvorvidt resultaterne af de systematiske dimittendundersøgelser bringes i anvendelse i den videre udvikling af kandidatuddannelsen. Ligeledes er det kritisk, at der på uddannelsen er en svag evalueringskultur, som bevirker, at der kun i ringe grad er en praksis for kursus- og studenterevalueringer, der kan bringes i anvendelse i den videre udvikling i uddannelsen. Der bør tages yderligere initiativer i forhold til at højne svarprocenten og for at fremme praksis for anvendelsen af de studerendes respons via kursus- og studenterevalueringer. I forhold til specialiseringen cand.oecon (innovation management) på AU-HIH finder Akkrediteringsrådet flere problematiske forhold omkring uddannelsens forskningshøjde: Akkrediteringsrådet 11. juli 2012 ACE Denmark - Akkrediteringsinstitutionen Studiestræde København K Telefon Telefax E-post Netsted CVR-nr Sagsbehandler Malene Hyldekrog Telefon Telefax E-post Sagsnr Dok nr Side 1/3 Således finder Akkrediteringsrådet det problematisk, at det ikke i tilstrækkelig grad er sandsynliggjort, at de studerende opnår viden, færdigheder og kompetencer, der er i overensstemmelse med den samlede kompetenceprofil for kandidatuddannelsen i økonomi på AU. Det er desuden problematisk, at AU står overfor betydelige udfordringer i bestræbelserne på at opbygge et tilstrækkeligt forskningsmiljø på AU-HIH mht. kandidatuddannelsen i økonomi med linjebetegnelse Innovation Management. I forlængelse heraf, er det problematisk, at universitetet ikke på tilfredsstillende vis har dokumenteret, hvorvidt VIP er på campus AU-HIH indgår i internationale forskningssamarbejder.der vurderes både at være udfordringer i forhold til at opkvalificere og udbygge forskningsmiljøet på campus AU-HIH og i forhold til at styrke integrationen\n2 mellem campus 8000 C og campus AU-HIH på undervisnings- og forskningsfronten. Universitetet er blevet givet en frist på 2 år til at rette op på ovenstående forhold. Inden udløbet af denne frist har universitetet indsendt dokumentation for ændringer af ovenstående forhold, hvorefter ACE Denmark ved Det Faglige Sekretariat, har udarbejdet en supplerende akkrediteringsrapport på baggrund af vurderinger foretaget af et fagligt akkrediteringspanel. Akkrediteringsrådet har på baggrund af den supplerende akkrediteringsrapport akkrediteret uddannelsen positivt, jf. akkrediteringslovens 1 7. Det er Akkrediteringsrådets samlede faglige vurdering, at uddannelsen lever fuldt ud op til kriterierne for en positiv akkreditering. Vurderingen af uddannelsen er foretaget i overensstemmelse med fastsatte kriterier for kvalitet og relevans jf. akkrediteringsbekendtgørelsen 2 samt Vejledning til ansøgning om akkreditering og godkendelse af eksisterende universitetsuddannelser, version 2. januar ACE Denmark - Akkrediteringsinstitutionen Side 2/3 Akkrediteringsrådets godkendelse Uddannelsen blev den 25. september 2009 godkendt på baggrund af Akkrediteringsrådets betinget positive akkreditering og Styrelsen for Universiteter og Internationalisering af afgørelse af 18. september 2009 vedrørende takst, titel, uddannelsens normerede studietid samt eventuel fastsættelse af maksimumrammen, jf. universitetslovens 3, stk Da uddannelsen fuldt ud lever op til betingelserne for en positiv akkreditering, godkendes den for den resterende turnusperiode. Akkrediteringen er gældende til og med 30. september 2015, jf. 7, stk. 2 i akkrediteringsloven. Universitetet er velkommen til at kontakte direktør Anette Dørge Jessen på e- mail: såfremt der er spørgsmål eller behov for yderligere information. 1 Lov nr. 294 af 27. marts 2007 om Akkrediteringsinstitutionen for videregående uddannelser (akkrediteringsloven). 2 Bekendtgørelse nr af 14. december 2009 om kriterier for universitetsuddannelsers relevans og kvalitet og om sagsgangen ved godkendelse af universitetsuddannelser (akkrediteringsbekendtgørelsen). 3 Lovbekendtgørelse nr. 695 af 22. juni 2011 (universitetsloven).\n3 Med venlig hilsen Søren Barlebo Rasmussen Formand Akkrediteringsrådet Anette Dørge Jessen Direktør ACE Denmark ACE Denmark - Akkrediteringsinstitutionen Side 3/3 Bilag: Kopi af akkrediteringsrapport Kopi af dette brev er sendt til: Børne- og Undervisningsministeriet Danmarks Statistik samt Styrelsen for Universiteter og Internationalisering\n4 Akkrediteringsrapport Kandidatuddannelsen i økonomi Aarhus Universitet Genakkreditering opfølgning på betinget positiv akkreditering,\n6 Indholdsfortegnelse Indholdsfortegnelse... 3 Indledning... 4 Sagsbehandling... 5 Resumé af kriterievurderingerne fra akkrediteringen i Akkrediteringsrådets begrundelse for afgørelse om betinget positiv akkreditering... 7 Indstilling for kandidatuddannelsen i økonomi... 8 Begrundelse... 8 Resumé af kriterievurderingerne... 8 Kriterium 1: Behov for uddannelsen... 9 Akkrediteringspanelets begrundelse... 9 Kriterium 3: Uddannelsen er forskningsbaseret Akkrediteringspanelets begrundelse Kriterium 5: Kvaliteten og styrken af det bagvedliggende forskningsmiljø Akkrediteringspanelets begrundelse Kriterium 8: Løbende intern kvalitetssikring af uddannelsen Akkrediteringspanelets begrundelse\n7 Indledning Den supplerende akkrediteringsrapport danner grundlag for Akkrediteringsrådets afgørelse om akkreditering og godkendelse af en uddannelse, der tidligere har opnået en betinget positiv akkreditering. Akkrediteringsrapporten er udarbejdet af ACE Denmark. I rapporten behandles alene de kriterier og vurderingspunkter, som var udslagsgivende for Akkrediteringsrådets afgørelse om betinget positiv akkreditering. Den akkrediteringsfaglige vurdering af uddannelsen, som fremgår af den supplerende akkrediteringsrapport, er foretaget af akkrediteringspanelet på baggrund af en dokumentationsrapport, udarbejdet af universitetet. ACE Denmark har udarbejdet indstillingen til Akkrediteringsrådet på baggrund af akkrediteringspanelets faglige vurdering. Den supplerende akkrediteringsrapport har været i høring på universitetet. Universitetets høringssvar er indarbejdet i akkrediteringsrapporten under de relevante kriterier. Den akkrediteringsfaglige vurdering af uddannelserne er foretaget i henhold til kriterier for universitetsuddannelsers relevans og kvalitet som fastsat i bekendtgørelse nr af 22. august 2007 (akkrediteringsbekendtgørelsen) samt ACE Denmarks Vejledning om akkreditering og godkendelse af eksisterende universitetsuddannelser 2. revideret udgave, januar Akkrediteringsrapporten består af fire dele: - ACE Denmarks indstilling til Akkrediteringsrådet - Et resumé af vurderingerne fra indstillingen om betinget positiv akkreditering - Akkrediteringsrådets begrundelse for afgørelsen om betinget positiv akkreditering - Den akkrediteringsfaglige vurdering af uddannelsen 4\n8 Sagsbehandling Akkrediteringspanelet Som en del af sagsbehandlingen er der nedsat et akkrediteringspanel, der er sammensat, så det har viden om og erfaring med: Uddannelse inden for det samfundsvidenskabelige hovedområde Forskning inden for økonomi Undervisning og uddannelsesplanlægning inden for uddannelsens fagområde Beskæftigelses- og arbejdsmarkedsforhold inden for området Akkrediteringspanelet for genakkreditering af kandidatuddannelsen i økonomi består af: Kernefaglig ekspert Professor Klaus Nielsen, Department of Management, Birkbeck, University of London. Aftagerrepræsentant Vicedirektør Anders Møller Christensen, Den økonomiske afdeling, Nationalbanken. Studerende Risikoanalytiker og cand.merc.(mat) Ulrik Eltang Høgh, Lægernes Pensionskasse. Alle tre panelmedlemmer deltog i den oprindelige akkreditering i foråret Datoer i sagsbehandlingen Dokumentationsrapport modtaget 15. december 2011 Eventuel indhentning af supplerende dokumentation 13. januar 2012 modtaget supplerende dokumentation ang. aftagerpanelmøder samt opgørelse af svarprocenter for studerenterevalueringer. Akkrediteringspanelets besøg på universitetet 6. februar Akkrediteringsrapport sendt i høring på universitetet 16. april Høringssvar modtaget 30. april Sagsbehandling afsluttet 1. maj Dato for Akkrediteringsrådets møde 15. juni 2012 Bemærkninger Opfølgningen sker på baggrund af vejledning om akkreditering og godkendelse af eksisterende universitetsuddannelser, 2. revideret udgave, januar 2009 og Akkrediteringsrådets afgørelse af den 28. august Målepunkt om dokumentation for internationalt forskningssamarbejder er udgået af gældende vejledning for akkreditering og godkendelse af eksisterende universitetsuddannelser. Målepunktet indgår derfor ikke i genakkrediteringen 5\n9 Uddannelsens mål for læringsudbytte og de studerende realiserede læringsudbytte (kriterium 10) er udgået af gældende vejledning for akkreditering og godkendelse af eksisterende universitetsuddannelser. Kriterium 10 indgår derfor ikke i genakkrediteringen. Der er i forbindelse med opfølgningen på Akkrediteringsrådets afgørelse afholdt besøg på Aarhus Universitet, hvor akkrediteringspanelet afholdt møde med studieledelsen, studerende og det videnskabelige personale, som er tilknyttet kandidatuddannelsen i økonomi. 6\n10 Resumé af kriterievurderingerne fra akkrediteringen i 2009 Bacheloruddannelsen Tilfredsstillende Delvist tilfredsstillende Ikke tilfredsstillende Akkrediteringsrådets begrundelse for afgørelse om betinget positiv akkreditering Akkrediteringsrådets afgørelse om betinget positiv akkreditering begrundes i: Akkrediteringsrådet finder det problematisk, at der ikke foregår en kontinuerlig og systematisk dialog om kandidatuddannelsen i økonomi med aftager via et aftagerpanel. Desuden finder Akkrediteringsrådet det ikke sandsynliggjort, hvorvidt resultaterne af de systematiske dimittendundersøgelser bringes i anvendelse i den videre udvikling af kandidatuddannelsen. Ligeledes er det kritisk, at der på uddannelsen er en svag evalueringskultur, som bevirker, at der kun i ringe grad er en praksis for kursus- og studenterevalueringer, der kan bringes i anvendelse i den videre udvikling i uddannelsen. Der bør tages yderligere initiativer i forhold til at højne svarprocenten og for at fremme praksis for anvendelsen af de studerendes respons via kursus- og studenterevalueringer. I forhold til specialiseringen cand.oecon (innovation management) på AU-HIH finder Akkrediteringsrådet flere problematiske forhold omkring uddannelsens forskningshøjde: Således finder Akkrediteringsrådet det problematisk, at det ikke i tilstrækkelig grad er sandsynliggjort, at de studerende opnår viden, færdigheder og kompetencer, der er i overensstemmelse med den samlede kompetenceprofil for kandidatuddannelsen i økonomi på AU. Det er desuden problematisk, at AU står overfor betydelige udfordringer i bestræbelserne på at opbygge et tilstrækkeligt forskningsmiljø på AU-HIH mht. kandidatuddannelsen i økonomi med linjebetegnelse Innovation Management. I forlængelse heraf, er det problematisk, at universitetet ikke på tilfredsstillende vis har dokumenteret, hvorvidt VIP er på campus AU-HIH indgår i internationale forskningssamarbejder. Der vurderes både at være udfordringer i forhold til at opkvalificere og udbygge forskningsmiljøet på campus AU-HIH og i forhold til at styrke integrationen mellem campus 8000 C og campus AU- HIH på undervisnings- og forskningsfronten. 7\n11 Indstilling for kandidatuddannelsen i økonomi ACE Denmark indstiller kandidatuddannelsen i økonomi til Positiv akkreditering Afslag på akkreditering Begrundelse Kandidatuddannelsen i økonomi på Aarhus Universitet indstilles til positiv akkreditering. Uddannelsen vurderes på tilfredsstillende vis at opfylde alle akkrediteringskriterierne. Resumé af kriterievurderingerne Tilfredsstillende Delvist tilfredsstillende Ikke tilfredsstillende\n12 Kriteriesøjle I: Behov for uddannelsen på arbejdsmarkedet Kriterium 1: Behov for uddannelsen Vurdering ved akkreditering i 2009 Kandidatuddannelsen: Kriterium 1 vurderes at være opfyldt tilfredsstillende delvist tilfredsstillende ikke tilfredsstillende Akkrediteringsrådets begrundelse for betinget positiv akkreditering i 2009 Akkrediteringsrådet finder det problematisk, at der ikke foregår en kontinuerlig og systematisk dialog om kandidatuddannelsen i økonomi med aftager via et aftagerpanel. Desuden finder Akkrediteringsrådet det ikke sandsynliggjort, hvorvidt resultaterne af de systematiske dimittendundersøgelser bringes i anvendelse i den videre udvikling af kandidatuddannelsen. Vurdering ved akkreditering i 2012 Kandidatuddannelsen: Kriterium 1 vurderes at være opfyldt tilfredsstillende delvist tilfredsstillende ikke tilfredsstillende Akkrediteringspanelets begrundelse Løbende dialog med aftagerpanel, med aftagere og med dimittender/alumner Institut for Økonomi (IØ) har etableret et aftagerpanel i februar Om aftagerpanelets sammensætning skriver universitetet, at Panelet er bredt sammensat i forhold til beskæftigelse og faglig baggrund. ( ) [og] afspejler den brede vifte af stillinger kandidater fra uddannelserne i økonomi og erhvervsøkonomi bestrider. I panelet er der således repræsentanter både for den offentlige sektor (Arbejdsmarkedsstyrelsen og Viborg Gymnasium og HF) og den private sektor (Trygfonden, Topdanmark, Jyske Bank, Danfoss og Cowi). Der er desuden et medlem med en ph.d. grad i økonomi, således at der i aftagerpanelet også er kendskab til forskeruddannelsen. Derudover dækker panelets medlemmer fagligt set et bredt udsnit af Institut for Økonomis primære forskningsområder (regnskab og finansiering, organisation og ledelse, mikroøkonomi, makroøkonomi og økonometri). Sidst men ikke mindst rummer panelet meget betydelig personlig erfaring med virksomhedsledelse (strategi, økonomi og personale) og medarbejderrekruttering. (Dokumentationsrapporten, s. 5 samt bilag 1.a) Aftagerpanelet har afholdt et årligt møde i perioden , hvilket også fremadrettet er den planlagte mødefrekvens. Der foreligger dagsordner, men ikke mødereferater fra møderne i 2009 og 2010 (Supplerende dokumentation af ). Det fremgår af dagsordenen for møderne, at panelet orienteres om emner som har betydning for bachelor- og kandidatuddannelserne i økonomi og erhvervsøkonomi. F.eks. er panelet blevet orienteret om instituttets udfordringer i de kommende år, ændringer af studieordninger, forbedring af rekruttering af studerende mv. (Supplerende dokumentation af ) Det fremgår af mødereferatet, at der i panelet har været drøftelser af ændringer af studieordningerne for bachelor- og kandidatuddannelsen i økonomi, hvor panelet har givet tilbagemeldinger på, hvor de gerne ser uddannelserne bevæge sig hen (Bilag 1.b og 1.c). F.eks. anbefaler de, at instituttet skal sikre de studerende valgfrihed og refleksion over faglige valg og fravalg, øge skriftligheden i uddannelserne, fremme projektorienterede forløb samt overveje muligheden for specialisering i økonomistyring. Det fremgik på besøget, at ledelsen og VIP-medlemmer af studienævnet har drøftet disse input og har taget stilling til om og hvordan de forskellige elementer fremover skal 9\n13 indgå i uddannelserne. F.eks. arbejder studieledelsen på at få etableret et fagelement i økonomistyring som del af den driftsøkonomiske undervisning. Akkrediteringspanelet vurderer på baggrund af dokumentationsrapporten og besøget, at der er etableret et fagligt relevant aftagerpanel, og at institutionen er i løbende og systematisk dialog med panelet. Det er desuden panelets vurdering, at institutionen forholder sig til dialogen og inddrager panelets anbefalinger i kvalitetssikringen og videreudviklingen af kandidatuddannelsen i økonomi. Om kontakten til dimittenderne fra bachelor- og kandidatuddannelsen i økonomi, redegør universitetet i dokumentationsrapporten for, at den varetages via instituttets alumneforening Oeconforeningen samt via universitetets centralt organiserede dimittendundersøgelser, der gennemføres hhv. ½-1½ år efter og 4½-5½ år efter endt uddannelse. Der angives i dokumentationsrapporten, at der i forbindelse med fusionen med Handelshøjskolen i Aarhus, er gennemført en særkørsel af dimittendundersøgelsen, hvor der foretages en sammenligning mellem ( ) økonomi- og erhvervsøkonomistuderende på Aarhus Universitet (cand.oecon / cand.soc /cand.merc / cand.merc.aud / cand.merc.jur). Denne undersøgelse viser, hvor kandidaterne fra disse uddannelser finder beskæftigelse, samt hvordan kandidaterne oplever overgangen mellem uddannelse og job. Hensigten er, at undersøgelsen skal bruges til at afdække og opretholde dimittendernes forskellige kompetencer og ansættelsesprofiler i den videre fusion og integration af de to hovedområder. I den forbindelse kan det nævnes, at undersøgelsen blev udleveret som et bilag på det seneste møde i aftagerpanelet. Det gav anledning til en diskussion af forskelle og ligheder mellem kandidaternes kompetencer fra henholdsvis Institut for Økonomi (cand.oecon/cand.soc) og erhvervsøkonomiske kandidater fra den tidligere Handelshøjskole (cand.merc/cand.merc.aud/cand.merc.jur). I den forbindelse gav aftagerpanelet udtryk for, at det trods fusionen af Det Samfundsvidenskabelige Fakultet og Aarhus School of Business er vigtigt at opretholde de nuværende forskelle på disse uddannelser, da dimittenderne hver for sig byder ind med nogle relevante kompetencer på arbejdsmarkedet, og da der, jf. beskæftigelsesundersøgelsen, er en betydelig forskel på hvor kandidaterne fra disse uddannelser finder beskæftigelse ( ) (Dokumentationsrapporten, s. 6 samt bilag 1.e). På besøget fremgik det, at dimittendundersøgelserne samles og bearbejdes af kvalitetsenheden og tilgår prodekanen for uddannelse, som drøfter resultaterne på tværgående møde for alle studielederne. Resultaterne tilgår desuden det relevante studienævn, studielederen og institutleder. Resultaterne er anvendt indirekte til kvalitetssikring og udvikling af uddannelsen, idet aftagerpanelet har drøftet resultaterne og på den baggrund har videregivet anbefalinger til studieledelsen, som har taget nogle af panelets forslag til sig i den videre udvikling af uddannelsen. Om Oeconforeningens formål og virke skriver universitetet, at Foreningen afholder blandt andet en årlig konference, Oeconkonferencen, som er et heldagsprogram med faglige indlæg fra ansatte på Institut for Økonomi og andre eksperter inden for årets konferenceemne. ( ) Arrangementet har til formål dels at opdatere deltagerne inden for den økonomiske teori, der vedrører konferencens tema, men også gennem deltagernes tilbagemeldinger at opnå bedre viden om kandidaternes karriereveje, samt deres vurdering af uddannelsens anvendelighed. (Dokumentationsrapporten, s. 6 samt bilag 1.d) Nogle af dimittenderne i Oeconforeningen deltager i aftagerpanelet og indgår dermed i dialogen med institutionen om kvalitetssikring og videre udvikling af uddannelsen. Det er akkrediteringspanelets vurdering, at institutionen fører en løbende og systematisk dialog med dimittenderne om uddannelsen og beskæftigelsesforhold efter endt uddannelse. Panelet lægger i særlig grad vægt på den centralt organiserede dimittendundersøgelse, som gennemføres årligt blandt to årgange hhv. 1-1½ år og 4½-5 år efter endt uddannelse. Det er desuden panelets vurdering, at institutionen drøfter resultaterne fra de systematiske dimittendundersøgelser i relevante fora og anvender resultaterne i kvalitetssikringen og videreudviklingen af uddannelsen. 10\n14 Samlet vurdering af kriteriet Akkrediteringspanelet vurderer, at kriterium 1 samlet set er tilfredsstillende opfyldt. Dokumentation Supplerende dokumentationsrapport, s Bilag 1.a: Aftagerpanelsmedlemmer Bilag 1.b: Dagsorden_ Bilag 1.c: Referat_ Bilag 1.d: Program for Oeconkonferencen Bilag 1.e: Sammenligning_økonomi_erhversøk_cand.merc.aud., cand.merc.jur. og cand.merc. Supplerende dokumentation modtaget d. 13. januar\n15 Kriteriesøjle II: Forskningshøjden Kriterium 3: Uddannelsen er forskningsbaseret Vurdering ved akkreditering i 2009 Kandidatuddannelsen: Kriterium 3 vurderes at være opfyldt tilfredsstillende delvist tilfredsstillende ikke tilfredsstillende Akkrediteringsrådets begrundelse for betinget positiv akkreditering i 2009 I forhold til specialiseringen cand.oecon (innovation management) på AU-HIH finder Akkrediteringsrådet flere problematiske forhold omkring uddannelsens forskningshøjde: Således finder Akkrediteringsrådet det problematisk, at det ikke i tilstrækkelig grad er sandsynliggjort, at de studerende opnår viden, færdigheder og kompetencer, der er i overensstemmelse med den samlede kompetenceprofil for kandidatuddannelsen i økonomi på AU. Vurdering ved akkreditering i 2012 Kandidatuddannelsen: Kriterium 3 vurderes at være opfyldt tilfredsstillende delvist tilfredsstillende ikke tilfredsstillende Akkrediteringspanelets begrundelse Er der sammenhæng mellem fagelementernes læringsmål og de overordnende mål for viden, færdigheder og kompetencer i uddannelsens kompetenceprofil Det kan på baggrund af dokumentationsmaterialet og bilag 3.a konstateres, at linjen cand.oecon. (innovation management) på campus i Herning er under afvikling. Der optages ikke nye studerende på uddannelsen per 1. september De studerende, der har påbegyndt kandidatuddannelsen i økonomi med specialisering i innovation management har fået tilbud om enten at færdiggøre deres uddannelse som cand.oecon. eller at skifte til cand.merc. (marketing og business innovation) på campus i Herning. For de øvrige linjer under cand.oecon. med specialisering i hhv. nationaløkonomi, driftsøkonomi og kvantitativ økonomi var panelets oprindelige vurdering, at der var en tilfredsstillende sammenhæng mellem fagelementers læringsmål og uddannelsens kompetenceprofil. Akkrediteringspanelet vurderer, at der er sammenhæng mellem fagelementernes læringsmål og uddannelsens kompetenceprofil, idet linjen cand.oecon. (innovation management) kan udelades af den samlede vurdering og panelet vurderer, at der er en tilfredsstillende sammenhæng for de resterende linjer på kandidatuddannelsen i økonomi. Samlet vurdering af kriteriet Akkrediteringspanelet vurderer, at kriterium 3 samlet set er tilfredsstillende opfyldt. Dokumentation Supplerende dokumentationsrapport, s Bilag 3.a: Følgebrev vedr. cand.oecon (Innovation Management) AU Herning. 12\n16 Kriteriesøjle II: Forskningshøjden Kriterium 5: Kvaliteten og styrken af det bagvedliggende forskningsmiljø Vurdering ved akkreditering i 2009 Kandidatuddannelsen: Kriterium 5 vurderes at være opfyldt tilfredsstillende delvist tilfredsstillende ikke tilfredsstillende Akkrediteringsrådets begrundelse for betinget positiv akkreditering i 2009 Det er desuden problematisk, at AU står overfor betydelige udfordringer i bestræbelserne på at opbygge et tilstrækkeligt forskningsmiljø på AU-HIH mht. kandidatuddannelsen i økonomi med linjebetegnelse Innovation Management. I forlængelse heraf, er det problematisk, at universitetet ikke på tilfredsstillende vis har dokumenteret, hvorvidt VIP er på campus AU-HIH indgår i internationale forskningssamarbejder. Der vurderes både at være udfordringer i forhold til at opkvalificere og udbygge forskningsmiljøet på campus AU- HIH og i forhold til at styrke integrationen mellem campus 8000 C og campus AU-HIH på undervisningsog forskningsfronten. Det bemærkes, at målepunkt om dokumentation for internationalt forskningssamarbejder er udgået af gældende vejledning for akkreditering og godkendelse af eksisterende universitetsuddannelser. Målepunktet indgår derfor ikke i genakkrediteringen. Dvs. at Akkrediteringsrådets afsnit: I forlængelse heraf, er det problematisk, at universitetet ikke på tilfredsstillende vis har dokumenteret, hvorvidt VIP er på campus AU- HIH indgår i internationale forskningssamarbejder. udgår. Vurdering ved akkreditering i 2012 Kandidatuddannelsen: Kriterium 5 vurderes at være opfyldt tilfredsstillende delvist tilfredsstillende ikke tilfredsstillende Akkrediteringspanelets begrundelse Er forskningsmiljøet af høj kvalitet? Jf. bilag 3.a og ovenstående redegørelse for afviklingen af kandidatuddannelsen i økonomi (innovation management) på campus Herning, er det kun kandidatuddannelsen i økonomi på hovedcampus i Aarhus, der er genstand for vurdering. Oprindeligt er forskningsmiljøet på Institut for Økonomi, hovedcampus vurderet af høj kvalitet. Det er fortsat panelets vurdering, at forskningsmiljøet bag kandidatuddannelsen i økonomi på hovedcampus i Aarhus er af høj kvalitet (Dokumentationsrapporten, s ; bilag 5.a samt supplerende dokumentation af ). Samlet vurdering af kriteriet Akkrediteringspanelet vurderer, at kriterium 5 samlet set er tilfredsstillende opfyldt. Dokumentation Supplerende dokumentationsrapport, s Bilag 3.a: Følgebrev vedr. cand.oecon (Innovation Management) AU Herning. Bilag 5.a: Publikationsliste. Supplerende dokumentation modtaget d. 13. januar\n17 Kriteriesøjle III: Uddannelsesdybden Kriterium 8: Løbende intern kvalitetssikring af uddannelsen Vurdering ved akkreditering i 2009 Kandidatuddannelsen: Kriterium 8 vurderes at være opfyldt tilfredsstillende delvist tilfredsstillende ikke tilfredsstillende Akkrediteringsrådets begrundelse for betinget positiv akkreditering i 2009 Ligeledes er det kritisk, at der på uddannelsen er en svag evalueringskultur, som bevirker, at der kun i ringe grad er en praksis for kursus- og studenterevalueringer, der kan bringes i anvendelse i den videre udvikling i uddannelsen. Der bør tages yderligere initiativer i forhold til at højne svarprocenten og for at fremme praksis for anvendelsen af de studerendes respons via kursus- og studenterevalueringer. Vurdering ved akkreditering i 2012 Kandidatuddannelsen: Kriterium 8 vurderes at være opfyldt tilfredsstillende delvist tilfredsstillende ikke tilfredsstillende Akkrediteringspanelets begrundelse Uddannelsens integration i institutionens kvalitetssikringssystem Akkrediteringspanelet har oprindeligt vurderet, at kandidatuddannelsen i økonomi er integreret i universitetets kvalitetssikringssystem for så vidt angår: politik for kvalitetssikring og ansvarsfordeling monitorering af studieordninger sikring af de studerendes eksamen sikring af tilstrækkelig med ressourcer ud over undervisere regelmæssig offentliggørelse af informationer. Akkrediteringspanelet vurderede endvidere i den oprindelige akkreditering, at kandidatuddannelsen kun i nogen grad var integreret i universitetets kvalitetssikringssystem for så vidt angår: sikring af undervisernes pædagogiske kompetencer og kvalifikationer system, der indsamler, analyserer og anvender relevant information, idet det blev vurderet, at der var en svag evalueringskultur, som bevirker, at der kun i ringe grad er en praksis for kursus- og studenterevalueringer, som kan bringes i anvendelse i den videre udvikling og kvalitetssikring af uddannelsen, herunder opfølgning på undervisernes pædagogiske kompetencer og kvalifikationer og som led i system, der indsamler, analysere og anvender informationer. Af dokumentationsrapporten fremgår det, at IØ fra ( ) og med efteråret 2009 har ( ) introduceret nye evalueringsformer. Dette har resulteret i, at den elektroniske evaluering i forbindelse med afslutningen af hver undervisningsperiode er blevet afløst af tre former for papirbaseret skriftlig evaluering i løbet af semestret: En midtvejsevaluering, en evaluering af instruktorerne/studenterunderviserne og en slutevaluering af undervisningsforløbet. Både obligatoriske og valgfrie kurser evalueres af de studerende. (Dokumentationsrapporten, s. 24) 14\n18 Midtvejsevaluering: Undervejs i semestret skal de studerende for hvert fag de deltager i udfylde et kort evalueringsskema. Midtvejsevalueringen finder sted ca. 1/3 inde i undervisningsforløbet og baserer sig på et meget kort spørgeskema, som de studerende udfylder på papir. Besvarelserne tilgår kun underviseren (og altså ikke studienævnet), og fungerer som en forventningsafstemmende foranstaltning. Underviseren kan på baggrund af resultatet af evalueringen foretage justeringer i form, indhold eller andet. Det er op til underviseren, i hvilket omfang han/hun vil drøfte resultaterne med de studerende. (Dokumentationsrapporten, s. 24; bilag 8.a) Instruktorevaluering: De studerende skal også evaluere deres instruktorer. Disse evalueringer benyttes ligeledes til at afstemme forventningerne mellem instruktor og de studerende og er samtidig en del af den supervision som instruktorerne modtager fra de fastansatte undervisere. (Dokumentationsrapporten, s. 24; bilag 8.b) Slutevaluering: Slutevalueringen finder sted i forbindelse med afslutningen af hvert undervisningsforløb. Evalueringen foregår ved at de studerende udfylder et standardspørgeskema i papirform. Det skal her bemærkes, at skemaerne repræsenterer en minimumsmodel, og at den enkelte underviser kan tilføje yderligere spørgsmål, som han måtte have behov for belysning af. Resultatet af slutevalueringen sendes i sin helhed til kommentering hos faglæreren, hvorefter evalueringen og faglærerens kommentarer behandles i Studienævnet. Hvis der er flere faglærere på samme undervisningsforløb, evalueres hver faglærer for sig, hvis dette er meningsfyldt, og processen nævnt ovenfor gennemløbes for hver faglærer. Hvis der identificeres problemer i forbindelse med gennemgangen af evalueringen tager enten studieleder eller institutleder kontakt til faglæreren, og hvis det skønnes nødvendigt, den pågældende faggruppeleder, med henblik på at kunne foretage en nærmere analyse af årsagen til problemet. Det er muligt at inddragestuderende i processen, men sædvanligvis vil de studerende skriftlige evaluering af kurset være tilstrækkeligt grundlag for analyse og vurdering af situationen. (Dokumentationsrapporten, s. 24; bilag 8.c) Typen af tiltag afhænger af hvilke problemer, der er identificeret, men universitetet nævner både strukturelle ændringer f.eks. ændret holdstørrelse, ændret timetal og -fordeling mellem forelæsninger og øvelser, og pædagogiske og didaktiske ændringer f.eks. pædagogisk opkvalificering eller udskiftning af underviseren, ændring i undervisningsmateriale, faglig fokus, undervisningsformer og/eller eksamensform med henblik på at sikre bedre alignment i kurset (Dokumentationsrapporten, s. 24f.). På besøget fik panelet bekræftet opbygningen og brugen af evalueringssystemet, som beskrevet ovenfor. Det fremgik, at både studerende og VIP er i høj grad anvendte midtvejsevalueringen til at afstemme forventninger og justeret undervisningsform og -indhold. Begge parter gav udtryk for, at systemet understøttede og styrkede evalueringskulturen og den efterfølgende dialog mellem underviser og studerende på konstruktiv vis. De studerende var meget positive og oplevede det som motiverende, at underviserne indgik i dialog med dem om undervisningen både i deres eget undervisningsforløb og som led i en forventningsafstemning i efterfølgende undervisningsforløb. Den aktive anvendelse af evalueringssystemet understøttes af de vedlagte svarprocenter, som er steget med indførelsen af det nye system (Bilag 8.d og supplerende dokumentation 13. januar 2012). På besøget blev det bekræftet, at resultaterne fra slutevalueringer tilgår studienævnet, studieleder og institutleder. Det er studieleder og institutleder, afhængigt af kritikkens karakter, der er ansvarlige for at følge op på ringe evalueringsresultater. Der blev givet eksempler på opfølgning i form af efteruddannelse. Akkrediteringspanelet vurderer på baggrund af det nye evalueringssystem og de positive meldinger, som fremkom på besøget, at der formelt og reelt sker en sikring af undervisernes pædagogiske kompetencer og kvalifikationer, herunder undervisningsevaluering, og at der, som led i kvalitetssikringssystemet indsamles evalueringsresultater, som analyseres og anvendes i kvalitetssikringen og videreudviklingen af kandidatuddannelsen i økonomi. Samlet vurdering af kriteriet Akkrediteringspanelet vurderer, at kriterium 8 samlet set er tilfredsstillende opfyldt. 15\n19 Dokumentation Supplerende dokumentationsrapport, s Bilag 8.a: Midtvejsevaluering. Bilag 8.b: Instruktorevaluering. Bilag 8.c.: Slutevaluering. Bilag 8.d: Evalueringsoversigt 2008 og Supplerende dokumentation modtaget den 13. januar


Sender kun mail en gang. - Fejlmelding - IHC-User.dk\nSender kun mail en gang.\nAsked by Ulle\nHar en Raspberry 3 IHC Captain installeret på. Den kører op mod en IHC Visual hw 6.1.\nDer er kontakt, jeg kan styre og sender til URL uden problemer.\nHar sat mail op, og det virker hver gang på test knappen, men kun en og første gang af sig selv.\nDvs der sendes en mail når fx udgang går on første gang, men efterfølgende sendes der ikke mail, kun hvis jeg genstarter service, så sender den en når udgang går on og kun denne ene og første.\nHar prøvet med alle trigger muligheder.\nMå jeg se screenshot af din regel?\nVedhæftet er et billede af regel.\nHar prøvet flere forskellige regel'er, men den sender kun en gang efter jeg har ændret og genstartet service.\nNu spøger jeg måske dumt, men du er sikker på at din input rent faktisk skifter tilbage til Off.\nDer er ikke dumme spørgsmål\nJa det er jeg. Har testet på et tryk fast fortrådet, der sendes der kun en første gang, genstarte service og så kan der sendes igen.\nLars Jacobsen 210\nNu kender jeg ikke Mikkels regel fortolkning i detaljer, men null betyder normalt "ukendt" og altså hverken 1 eller 0, (ON eller OFF).\nDet er typisk når ting starter op de er i denne tilstand. Når du så aktiverer trykket ja så bliver det ON og altså forskellig fra null => og dermed får du trigget.\nMen status bliver ved med at være forskellig fra null når du slipper trykket, for så er det jo OFF. Og næste gang du igen aktivere tryk og det bliver ON, ja så er der stadig ikke sket en status ændring ifht den oprindelse "forskellig fra null"\nOvenstående forklaring er rent gæt, men det holder rent logisk/programmerings mæssigt.\nSå måske det vil virke hvis du istedet for null skriver OFF. Så burde du få aktiveret/trigget hver gang den går ON.\nAlternativ måske det mere simple valg "lig med" i stedet for "forskellig fra" og så vælge ON som parameter.\nHar prøvet alle kombinationer, virker kun en og første gang.\nEr der nogen der har det kørende? Hvis ja, så kunne jeg godt tænke mig et billede af reglen.\nSamtidigt vil jeg høre om der er nogen der er frisk på en test ved at lave en mail regel på et væg fortrådet tryk, og se om der kan sendes fx 4 mail ved at trykke 4 langsomme tryk efter hinanden, eller to mail hvis regel er sat til når der trykkes 'sand'.\nNu har jeg ikke lige noget mail setup, men Pushover, og når jeg laver følgende direkte på de fysiske tryk, får jeg en push, hvor gang jeg trykker på knappen.\nDet virker også med `Gem til URL` hver gan jeg trykker, men mail virker kun første gang efter genstart af konsol.\nNæsten sikker på der er en fejl i Captain.\nTak for testen. Er der en med mail set up?\nOg det er ikke din mailudbyder der tror at det er spam når der kommer flere ens mails efter hinanden?\nDet problem har jeg selv haft hvor jeg ikke fik dem på min Mac men kun på min iPhone....\nKunne godt være, men der er ikke noget i spam folder, og når jeg kører test men input i pop up box sender den og det kan jeg gøre 20 gange lige efter hinanden uden problemer.\nAt der er forskel på Mac og iPhone er ikke udbyder, for de når frem. Det er klientopsætningen på enheden.\nFacts er, at det ikke virker før service er genstartet, og tvivler på nogen har det til at køre, og Mikkel, har du testet om det virker som det skal?\nPå 12/6/2018 at 09:57 , Mikkel Skovgaard skrev:\nMikkel, har du set tråden?\nHvis jeg får tid i weekenden, så skal jeg prøve at sætte det op hos mig. Har egen mailserver, så jeg ved præcis hvad der sker.\nUlle reacted to this\nHov sorry - ja du bør sætte den til at være = sand som @Martin Abildgaard skriver.\nHvis det virker med andre ting som f.eks. skriv til disk etc. så er det helt sikkert din mail udbyder der afviser den.\nDet er sat til 'sand' og den sender kun en og første gang. Har prøvet ALLE kombinationer....\nHar du selv testet @Mikkel Skovgaard ?\nDet er ikke udbyder! Ved genstart af service kan jeg sende igen selv efter 16 sekunder, men kun når service har været startet, ellers kan den kun første gang.\nHar løst problemet på en dirty måde:\nHar enabled SSH med tom fil i boot, sat en sudo reboot ind i crontab -e til at genstarte Raspberry pi et par gange om dagen omkring før der skal sendes mail, og så kan den sende - det samme som at starte service i Captain - tror der er en fejl i Captain...\nDet lyder godt, glæder mig til resultatet.\nNå havde ikke tålmodighed til at vente til weekenden. Det her er jo simpelt at afprøve\n@Mikkel Skovgaard Ulle har desværre ret. Jeg kan heller ikke få IHC Captain til at sende en mail mere end første gang. Genstarter jeg IHC Captain, så virker det igen.\nOg det er IKKE mailserveren. Der kommer slet ikke noget som helst igennem til mailserveren, når man forsøger igen efter første gang.\nJeg har min egen mailserver, så jeg kan følge med i alt indgående trafik. Der sker nada efter første mail. Jeg testede det med at fast fortrådet tryk.\nTak for hjælpen med test @Kandersen .\n@Mikkel Skovgaard hvis du på et tidspunkt får tid, ville det være skønt denne lille fejl kunne findes og rettes.\nDen sender kun en mail første gang, og så skal Captain genstartes så kan der igen sendes en mail.\nFaktisk et fantastisk program, kan kun anbefale at der sendes et donat til Mikkel, jeg selv vil bidrage når jeg får det til at virke og sat op.\nJeg ser på det asap\nPå 16/6/2018 at 00:10 , Ulle skrev:\nHelt fantastisk @Mikkel Skovgaard, sikken service. Du siger bare til når jeg skal teste.\nHar ikke fundet andre fejl, det er meget stabilt det du har udviklet.\nUlle and Kandersen reacted to this\nHej @Mikkel Skovgaard\nHar du haft tid til at se i syntaxen hvorfor der kune sendes mail en og første gang, og kan kun sende igen når der har været genstartet service?\nVenter spændt så jeg kan få det hele sat op og virke som jeg ønsker.\nJeg har været lagt ned på job - SKIDE GDPR :p\nJeg håber at få lidt luft i aften.\nArbejdet tager alt for meget af vores sparsomme fritid